মহিলাদের না নিয়ে স্টপেজ ছেড়ে যেতে পারবে না বাস, প্রয়োজনে সাসপেন্ড: অতিশী

নয়াদিল্লি: বিধানসভা নির্বাচনের (Election) কথা মাথায় রেখে একের পর এক প্রকল্পের ঘোষণা করেছে দিল্লির আপ সরকার (AAP Government)। এবার দিল্লিকে (Delhi) কড়া নিরাপত্তার ঘেরাটোপে বাঁধতে চাইছে অতিশী সরকার (Atishi Govt) । বিশেষ করে মহিলাদের মন জয় করার দিকে মন দিয়েছে তারা।

অতিশী সরকারের স্পষ্ট ঘোষণা কোনও মহিলাকে (Lady) বাসস্টপে (Busstop) দাঁড়াতে দেখলে চলে যেতে পারবে না বাস, থামতে হবে। এমনকি মহিলাদের না নিয়ে বাস তাঁকে ছেড়ে বেরিয়ে গেলে সাসপেন্ড করা হবে বাসের চালক ও কন্ডাকটরকে। এবার দিল্লির সমস্ত সরকারি বাসে এই নিয়ম কার্যকর করার নির্দেশ দেওয়া হচ্ছে।

আরও পড়ুন: ২৪ ঘণ্টার মধ্যে পারদ পতন, জাঁকিয়ে শীত কবে, জানাল আবহাওয়া দফতর

এই কথা স্পষ্ট করে জানিয়ে দিয়েছেন দিল্লির মুখ্যমন্ত্রী অতিশী। সেইসঙ্গে মুখ্যমন্ত্রীর ঘোষণা কোনও মহিলা এই ধরনের পরিস্থিতির শিকার হলে তিনি মোবাইলে বাসের ছবি তুলে রাখবেন। তার পর ছবি সমাজমাধ্যমে পোস্ট করার কথা জানিয়ে দিয়েছেন তিনি।

অতিশী আশ্বস্ত করেছেন, এই ধরনের কোনও ঘটনা নজরে আসলে সঙ্গে সঙ্গে বাসের চালক এবং কন্ডাকটরের বিরুদ্ধে পদক্ষেপ করা হবে।

উল্লেখ্য, বর্তমানে দিল্লিতে মহিলাদের বিনামূল্যে সরকারি বাস পরিষেবা দেওয়া হয়। ২০১৯ সালের অক্টোবরে এই সুবিধা চালু করে আম আদমি পার্টির সরকার। বিনামূল্যে বাস পরিষেবা নিতে ইচ্ছুক মহিলাদের জন্য গোলাপি রঙের একটি বিশেষ টিকিট দেওয়া হয়। ওই টিকিট দেখালেই বিনামূল্যে বাস পরিষেবা পেয়ে থাকেন তারা।

তবে সম্প্রতি দিল্লির বিভিন্ন প্রান্তে মহিলা যাত্রীরা বাসে ওঠার ক্ষেত্রে সমস্যায় পড়ছেন বলে অভিযোগ উঠেছে। বাস থামার জন্য নির্ধারিত জায়গায় যদি শুধুমাত্র মহিলাদের অপেক্ষা করতে দেখা যায়, সে ক্ষেত্রে নাকি বাস না থামিয়েই চলে যান চালকেরা। দিল্লির মহিলা মুখ্যমন্ত্রী জানান, এই ধরনের কিছু অভিযোগ সম্প্রতি তাঁরও নজরে এসেছে। সরকার এক্ষেত্রে কীভাবে নজরদারি চালাবেন তা স্পষ্ট করেননি মুখ্যমন্ত্রী।

দেখুন অন্য খবর-